Главна дирекция „Борба с организираната престъпност“

Главна дирекция „Борба с организираната престъпност“ (ГДБОП), а също и като ГД „Борба с организираната престъпност“, е специализирана полицейска оперативно-издирвателна служба на МВР за противодействие и неутрализиране на престъпна дейност на местни и транснационални престъпни структури. Дирекцията „Борба с организираната престъпност“ осъществява методическо ръководство, помощ и контрол на регионалните звена по „Борба с организираната престъпност“ (БОП) по направлението на дейността. История Службата е създадена на 13 февруари 1991 г. и наследява Шесто управление на ДС – политическата полиция на комунистическия режим в България. Службата е преструктурирана през 1997 г., когато е преименувана на Национална служба „Борба с организираната престъпност“ към МВР, а през 2008 г. получава статут на дирекция – Дирекция „Противодействие на организираната и тежката престъпност“ към Главна дирекция „Криминална полиция“. През 2010 г. ѝ е възстановен статутът на главна дирекция. От 2013 г. става част от Държавна агенция „Национална сигурност“ до февруари 2015 г., когато отново става дирекция, част от МВР. Структура Национална служба „Борба с Организираната Престъпност“ (НСБОП) с териториални подразделения в Областните дирекции на полицията (ОДП) – Регионални Звена за Борба с Организираната Престъпност (РЗБОП), след последните промени в Закона за МВР, става Главна дирекция за Борба с организираната престъпност (ГДБОП) в рамките на Генералната дирекция на полицията, а РЗБОП в страната са прекатегоризирани в сектори „БОП“ в рамките на ОДП. Органи на ГД „Борба с организираната престъпност“ са офицерите, сержантите и извънщатните служители. Правомощията на извънщатните служители се определят от министъра на вътрешните работи. ГДБОП изгражда за нуждите на своята дейност информационни фондове. Дейност В изпълнение на задачите ГД „Борба с организираната престъпност“ извършва самостоятелно или съвместно с други специализирани органи оперативно-издирвателна, информационна и организационни дейности за противодействие на организираната престъпна дейност, свързана с: незаконен трафик на културно – исторически ценности; собствеността, митническия режим, паричната, кредитната, финансовата, данъчната и осигурителната системи; терористични действия; корупция; незаконен трафик на хора; незаконен трафик на растения, съдържащи наркотични вещества, на наркотични вещества и прекурсори и техните аналози; незаконен трафик на взривни вещества, огнестрелни, химически, биологически или ядрени оръжия или боеприпаси, на ядрени материали, ядрени съоръжения или други източници на йонизиращи лъчения, токсични и химически вещества и техните прекурсори, на биологични агенти и токсини, както и на акцизни стоки и на стоки и технологии с възможна двойна употреба; компютърни престъпления; интелектуалната собственост; участие в престъпна организация или в група, която чрез използване на сила или внушаване на страх сключва сделки или извлича облаги; организиране или участие в хазартни игри. При изпълнение на функциите си органите на ГДБОП: наблюдават, установяват и контролират лица и обекти, за които има данни, че са свързани с престъпна дейност на местни и транснационални престъпни структури; провеждат оперативно-издирвателна дейност за изпълнение на функциите си и в зоната на граничен контрол; съвместно с митническите органи осъществяват контролирани доставки; събират, обработват и съхраняват информация за лица, дейности и факти, свързани с организираната престъпност; предотвратяват и разкриват организирана престъпна дейност и участват в разследването ѝ; използват специални разузнавателни средства при условия и по ред, определени със закон; получават съдействие и организират прикриването на служители и тяхната дейност в държавни органи, организации и юридически лица по ред, определен с наредба на Министерския съвет. Службите на МВР предоставят на ГД „Борба с организираната престъпност“ информация, свързана с организираната престъпност. Главна Дирекция „Борба с организираната престъпност“ събира, анализира, съхранява и предоставя информация за организираната престъпност и извършва прогнозна дейност съобразно своята компетентност. Наименования Централна служба за борба с организираната престъпност на МВР (ЦСБОП) – 13 февруари 1991 – 1997 Национална служба „Борба с организираната престъпност“ на МВР (НСБОП) – 1997 – 2008 Дирекция „Противодействие на организираната и тежката престъпност“ към Главна дирекция „Криминална полиция“ на МВР – 2008 – 2010 Главна дирекция „Борба с организираната престъпност“ на МВР (ГДБОП) – 2010 – 2013 Главна дирекция „Борба с организираната престъпност“ към ДАНС (ГДБОП) – 2013 – февруари 2015 Главна дирекция „Борба с организираната престъпност“ на МВР (ГДБОП) – февруари 2015 - Директори майор Стефан Стефанов – февруари 1991 – февруари 1992 полковник Тихомир Стойчев – февруари 1992 – октомври 1993 полковник Кирил Радев – октомври 1993 – февруари 1994 полковник Феодор Владимиров – февруари 1994 – октомври 1994 полковник Любен Левичаров – 7 ноември 1994 – август 1995 полковник Димитър Вангелов – август 1995 – март 1997 генерал-майор Кирил Радев – март 1997 – 10 май 2000 генерал-майор Румен Миланов – 10 май 2000 – 25 юни 2004 генерал-майор Валентин Петров – 25 юни 2004 – 21 септември 2005 генерал-майор Ваньо Танов – 7 ноември 2005 – 2 август 2007 комисар Кирил Георгиев – от 2 август 2007-януари 2009 главен комисар Станимир Флоров – януари 2009 – април 2013 Валентин Трифонов – от април 2013, временно изпълняващ длъжността главен комисар Ивайло Спиридонов – от февруари 2015 – 26 юни 2020 главен комисар Любомир Янев – от 30 юни 2020 – 31 май 2021, временно изпълняващ длъжността главен комисар Калин Стоянов – 31 май 2021 – 6 юни 2023, временно изпълняващ длъжността главен комисар Явор Серафимов – 12 юни 2023 – 27 май 2025 главен комисар Боян Раев – 27 май 2025 – 4 март 2026 главен комисар Мартин Златков от 5 март 2026 Източници Външни препратки Официален уеб сайт на ГДБОП Официален уеб сайт на сектор „Компютърни престъпления“ към ГДБОП Официален уеб сайт към проект „Децата – потенциални жертви на престъпления в интернет“ на ГДБОП